LATVIJAS REPUBLIKAS MINISTRU KABINETS

2018. gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Grozījumi Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība”**

Izdoti saskaņā ar

Atkritumu apsaimniekošanas likuma

17. panta astoto daļu un 36. pantu un

likuma “Par piesārņojumu”

11. panta otrās daļas 21. punktu

Izdarīt Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība”(Latvijas Vēstnesis, 2011, 102. nr.; 2013, 83. nr.; 2014, 47. nr.; 2015, 176. nr.; 2017, 30. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar Atkritumu apsaimniekošanas likuma 17. panta astoto daļu un 36. pantu un likuma “Par piesārņojumu” 11. panta otrās daļas 21. punktu”;

2. papildināt noteikumus ar 1.1.1 apakšpunktu šādā redakcijā:

“1.1.1 prasības titāna dioksīda ražošanas iekārtu radīto emisiju ierobežošanai, kontrolei un monitoringam;”

3. Izteikt noteikumu 31.3 punktu šādā redakcijā:

“31.3 Vides aizsardzības un reģionālās attīstības ministrija vai tās pilnvarota institūcija katru gadu elektroniski nosūta Eiropas Komisijai (atbilstoši Eiropas Komisijas noteiktajam paraugam):

31.31. ziņojumu par tirgū laistajiem bateriju un akumulatoru apjomiem un par savāktajiem bateriju un akumulatoru atkritumu apjomiem.

31.32. ziņojumu par pārstrādātajiem bateriju un akumulatoru atkritumu apjomiem un to atbilstību šo noteikumu 27. punktā noteiktajam.”

4.Papildināt noteikumus ar 31.4 punktu šādā redakcijā:

“31.4 Šo noteikumu 31.3 punktā minētos ziņojumus Eiropas Komisijai nosūta 18 mēnešu laikā pēc ziņojumos norādītā laika posma beigām. Šo noteikumu 31.3 1. punktā minētajā ziņojumā norāda, kā tika iegūti bateriju un akumulatoru atkritumu savākšanas normas noteikšanai nepieciešamie dati.”

5. izteikt V. nodaļas virsrakstu šādā redakcijā:

“V. Prasības titāna dioksīda ražošanas iekārtu radīto emisiju ierobežošanai, kontrolei un monitoringam, un titāna dioksīda ražošanas atkritumu apsaimniekošanai.”

6. Svītrot 34. punktu.

7. Izteikt 35. punkta ievaddaļu šādā redakcijā:

“35. Aizliegts ievadīt virszemes, Baltijas jūras vai pazemes ūdeņos, kā arī apglabāt jūrā vai okeānā visu veidu titāna dioksīda rūpniecības atkritumus, tajā skaitā:”

8. Izteikt 36., 37., 38., 39., 40., 41., 42. un 43. punktu šādā redakcijā:

“36. Titāna dioksīda ražošanas iekārtu operators nodrošina, ka titāna dioksīda ražošanas radītās emisijas ūdenī nepārsniedz šo noteikumu 3. pielikumā noteiktās robežvērtības.

37. Titāna dioksīda ražošanas iekārtu operators nodrošina pasākumus, lai ierobežotu skābju pilienu emisiju gaisā no titāna dioksīda ražošanas iekārtām.

38. Titāna dioksīda ražošanas iekārtu operators nodrošina, ka titāna dioksīda ražošanas iekārtu radītās emisijas gaisā nepārsniedz šo noteikumu 3. pielikumā noteiktās emisiju robežvērtības.

39.  Titāna dioksīda ražošanas iekārtu operators nodrošina, ka tiek veikts titāna dioksīda ražošanas iekārtu emisiju monitorings ūdenī atbilstoši titāna dioksīda ražošanas iekārtu darbībai izsniegtajai atļaujai A vai B kategorijas piesārņojošas darbības veikšanai un šo noteikumu 3. pielikumā noteiktajām robežvērtībām.

40.  Titāna dioksīda ražošanas iekārtu operators nodrošina, ka tiek veikts titāna dioksīda ražošanas iekārtu emisiju monitorings gaisā  atbilstoši titāna dioksīda ražošanas iekārtu darbībai izsniegtajai atļaujai A vai B kategorijas piesārņojošas darbības veikšanai un šo noteikumu 3. pielikumam.

41. Šo noteikumu 39. un 40. punktā minēto emisiju monitoringu veic saskaņā ar Eiropas Standartizācijas komitejas (CEN) standartiem. Ja CEN izstrādāti standarti nav pieejami, šo noteikumu 39. un 40. punktā minēto emisiju monitoringu veic saskaņā ar Starptautiskās standartizācijas organizācijas (ISO), nacionālajiem vai starptautiskajiem standartiem, pēc kuriem iegūst līdzvērtīgas zinātniskās kvalitātes datus.

42. Vides aizsardzības un reģionālās attīstības ministrija iesaka nacionālajai standartizācijas institūcijai atbilstoši normatīvajiem aktiem standartizācijas jomā to standartu sarakstu, kurus var piemērot šo noteikumu 39. un 40. punktā minēto prasību izpildei (turpmāk – piemērojamie standarti). Nacionālā standartizācijas institūcija savā oficiālajā tīmekļvietnē publicē sarakstu ar piemērojamiem standartiem, kas adaptēti nacionālo standartu statusā un kurus var piemērot šo noteikumu 39. un 40. punktā minēto prasību izpildei.”

9. Svītrot noteikumu 43. un 44. punktu.

10. Papildināt Informatīvo atsauci uz Eiropas Savienības direktīvām ar 10. punktu šādā redakcijā:

“10) Eiropas Parlamenta un Padomes 2018. gada 30. maija Direktīvas 2018/849/ES, ar ko groza Direktīvas 2000/53/EK par nolietotiem transportlīdzekļiem, 2006/66/EK par baterijām un akumulatoriem, un bateriju un akumulatoru atkritumiem un 2012/19/ES par elektrisko un elektronisko iekārtu atkritumiem.”

11. Svītrot noteikumu 2. pielikuma 2.1.1. un 3.1.1. apakšpunktu.

12. Izteikt noteikumu 3. pielikumu šādā redakcijā:

“3. pielikums

Ministru kabineta

2011. gada 21. jūnija noteikumiem Nr. 485

**Titāna dioksīda ražošanas iekārtu emisiju robežvērtības un prasības gaisa monitoringam**

1. Emisiju ūdenī robežvērtības:

|  |  |  |
| --- | --- | --- |
| Nr.p.k. | Iekārtu veids un titāna dioksīda ražošanas process | Emisiju ūdenī robežvērtība (izteikta kā gada vidējā vērtība) |
| 1. | Iekārtas, kurās izmanto sulfātprocesu | 550 kg sulfāta uz tonnu saražotā titāna dioksīda |
|  | Iekārtas, kurās izmanto hlorīda procesu: |  |
| 2.1. | izmantojot neitrālu rutilu | 130 kg hlorīda uz tonnu saražotā titāna dioksīda |
| 2.2. | izmantojot sintētisko rutilu | 228 kg hlorīda uz tonnu saražotā titāna dioksīda |
| 2.3. | izmantojot izdedžus | 330 kg hlorīda uz tonnu saražotā titāna dioksīda |
| 2.4. | izmantojot izdedžus un atkritumus izvada sālsūdenī (upju grīvās, piekrastē, atklātā jūrā) | hlorīda uz tonnu saražotā titāna dioksīda |
|  | Iekārtas, kurās izmanto hlorīda procesu un vairāk kā viena veida rūdu | Piemēro šīs tabulas 2. punktā minētās emisijas robežvērtības proporcionāli izmantotajam rūdu daudzumam. |

2. Emisiju gaisā robežvērtības

|  |  |  |
| --- | --- | --- |
| Nr.p.k. | Piesārņojošā viela | Emisiju gaisā robežvērtības1 |
| 1. | Putekļi | Stundas vidējā vērtība:   * 50 mg/Nm3 no galvenajiem avotiem * 150 mg/Nm3 no jebkura cita avota |
| 2. | Gāzveida sēra dioksīds un sēra trioksīds, ko izvada šķīdināšanas un kalcinēšanas rezultātā, tostarp skābju pilieni, izsakot SO2 ekvivalentā | * 6 kg uz tonnu saražotā titāna dioksīda (izteikts kā gada vidējā vērtība) * 500 mg/Nm3 (izteikts kā stundas vidējā vērtība skābju atkritumu koncentrēšanas ierīcēm) |
|  | Hlors iekārtās, kurās izmanto hlorīda procesu: | * 5 mg/Nm3 (izteikts kā dienas vidējā koncentrācija) * 40 mg/Nm3 |

Piezīme:  1 Emisiju robežvērtības, kuras izsaka kā masas koncentrāciju kubikmetrā (Nm3), aprēķina pie 273,15 kelvinu temperatūras un 101,3 kilopaskālu spiediena.

3. Gaisa emisiju monitoringam nepatraukti mērījumi jāveic vismaz:

3.1. gāzveida sēra dioksīdam un sēra trioksīdam, ko izvada šķīdināšanas un kalcinēšanas rezultātā no skābju atkritumu koncentrēšanas ierīcēm titāna dioksīda ražošanas iekārtās, kurās izmanto sulfātu procesu;

3.2. hlora emisijām no galvenajiem avotiem titāna dioksīda ražošanas iekārtās, kurās izmanto hlorīda procesu;

3.3. putekļu emisijām no galvenajiem avotiem titāna dioksīda ražošanas iekārtās.”

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards